ඒ අනුව දෙමටගොඩ වෙළඳ සංකීර්ණය ආශ්‍රිතව අද පී.සී.ආර්. පරීක්ෂණ සාම්පල ලබා ගැනීම සිදු කෙරුණා.එමෙන්ම ත්‍රිවිධ හමුදාව විසින් පවත්වාගෙන යනු ලබන නිරෝධායන මධ්‍යස්ථානවල සිට සාර්ථකව නිරෝධායන කටයුතු අවසන් කළ 58 දෙනෙකු අද දිනයේදී පී.සී.ආර්. පරීක්ෂණ සඳහා ඉදිරිපත් කිරීමට නියමිතව තිබෙනවා.ශ්‍රී ලංකාවේ පවතින තත්ත්වය මත රෝගය පිළිබඳ නිසි තක්සේරුවක් නොමැතිව වැරදි ආකල්ප මත හැසිරීමෙන් වැළකිය යුතු බව වෛද්‍ය පරීක්ෂණ ආයතනයේ අධ්‍යක්ෂ වෛද්‍ය ජයරුවන් බණ්ඩාර සඳහන් කළා.